ฟาโรห์เบบนุม

เบบนุม (หรืออ่านพระนามได้อีกว่า บาบนุม) เป็นผู้ปกครองแห่งอียิปต์ล่างที่ปรากฏหลักฐานเพียงเล็กน้อยในช่วงสมัยระหว่างกลางที่สอง ซึ่งทรงครองราชย์ในช่วงต้นหรือกลางศตวรรษที่ 17 ก่อนคริสตกาล

 ตำแหน่งตามลำดับเวลา 
ตามคำกล่าวของเยือร์เกิน ฟอน เบ็คเคอราธ พระองค์เป็นฟาโรห์พระองค์ที่สิบสี่แห่งราชวงศ์ที่สิบหก และเป็นข้าราชบริพารของผู้ปกครองฮิกซอสแห่งราชวงศ์ที่สิบห้าJürgen von Beckerath: Handbuch der ägyptischen Königsnamen, Münchner ägyptologische Studien, Heft 49, Mainz : P. von Zabern, 1999, , available online , p. 110–111 ซึ่งความคิดเห็นดังกล่าวถูกปฏิเสธโดยคิม ไรโฮลท์ เมื่อเร็วๆ นี้ ในการศึกษาเกี่ยวกับช่วงสมัยระหว่างกลางที่สองของเขาในปี ค.ศ. 1997 ไรโฮลท์ให้เหตุผลว่าฟาโรห์แห่งราชวงศ์ที่สิบหกปกครองอาณาจักรในบริเวณธีบส์ที่เป็นอิสระราวประมาณ 1650–1580 ปีก่อนคริสตกาลK.S.B. Ryholt: The Political Situation in Egypt during the Second Intermediate Period, c.1800–1550 BC, Carsten Niebuhr Institute Publications, vol. 20. Copenhagen: Museum Tusculanum Press, 1997, excerpts available online here. ด้วยเหตุนี้ ไรโฮลต์จึงมองเห็นพระองค์ ซึ่งทรงมีพระนามเป็นภาษากลุ่มเซมิติก เป็นฟาโรห์พระองค์ที่สามสิบสี่แห่งราชวงศ์ที่สิบสี่ ซึ่งจัดกลุ่มผู้ปกครองที่มีเชื้อสายคานาอันขึ้นมาใหม่ ด้วยเหตุนี้ พระองค์จึงได้ปกครองครอบคลุมดินดอนสามเหลี่ยมปากแม่น้ำไนล์ฝั่งตะวันออกที่เมืองอวาริสในเวลาเดียวกันกับที่ราชวงศ์ที่สิบสามที่กำลังปกครองโดยมีศูนย์กลางที่เมืองเมมฟิส การวิเคราะห์ดังกล่าวทำให้นักไอยคุปต์บางคนเชื่อ เช่น ดาร์เรล เบเกอร์ และจานีน บูร์เรียวDarrell D. Baker: The Encyclopedia of the Pharaohs: Volume I - Predynastic to the Twentieth Dynasty 3300–1069 BC, Stacey International, , 2008, p. 70–71Janine Bourriau, Ian Shaw (editor): The Oxford history of ancient Egypt, chapter The Second Intermediate Period, Oxford University Press, Oxford 2003, ,  แต่ไม่ใช่คนอื่นๆ รวมทั้งสตีเฟน เควิร์กStephen Quirke, Marcel Maree (editor): The Second Intermediate Period Thirteenth - Seventeenth Dynasties, Current Research, Future Prospects, Leuven 2011, Paris — Walpole, MA. , p. 56, n. 6

 หลักฐานยืนยัน 
พระองค์เป็นที่ทราบมาจากชิ้นส่วนหนึ่งของบันทึกพระนามแห่งตูริน ซึ่งเป็นบันทึกพระนามที่ชำระขึ้นใหม่ในช่วงสมัยราชวงศ์ที่สิบเก้าแห่งอียิปต์ และทำหน้าที่เป็นแหล่งข้อมูลทางประวัติศาสตร์เบื้องต้นสำหรับผู้ปกครองในช่วงยุคสมัยระหว่างกลางที่สอง ความจริงที่ว่าส่วนที่มีข้อมูลที่เหลือของพระองค์ติดอยู่กับส่วนที่เหลือของบันทึกพระนามทำให้ยากต่อการระบุตำแหน่งตามลำดับเวลา อย่างไรก็ตาม จากการวิเคราะห์เส้นใยของกระดาษปาปิรุสทำให้ไรโฮลท์ระบุให้ส่วนดังกล่าวว่าเป็นคอลัมน์ที่ 9 แถวที่ 28 ของบันทึกพระนามฯ (การอ่านแบบการ์ดิเนอร์ 9.30)

 อ้างอิง 

หมวดหมู่:ฟาโรห์ยุคราชวงศ์ที่สิบสี่
หมวดหมู่:ฟาโรห์ยุคราชวงศ์ที่สิบหก